Maladeye ås crexhioûles froumadjreces

Li Maladeye ås crexhioûles froumadjreces u linfadeneye froumadjrece u clawite froumadjrece u maladeye ås froeds clås prindåves ås bedots c' est ene maladeye des berbis la k' elzî aspite toplin di ptits clås, ki rshonnèt a des crexhioûless.

 Cåzaedje 
Elle est cåzêye pa ene bactereye lomêye Corynebacterium pseudotuberculosis u Corynebacterium ovis.

 Minêyolodjince 
Li maladeye est corante si les berbis paxhèt dins des payis avou bråmint des spenes. Mins co pus sovint, li må est spårdou so tot l' coir på tondaedje. Les foixhes trawnut èn abcès, et ristitchèt l' microbe tot la k' i dgretnut l' pea.

 Sene des maladeye 
Les clås polèt aspiter so tot l' coir, les plaeces avou del linne et les cene sins.

Si on trawe les clås, i gnè rexhe ene matire come do froumadje, d' ene djaenåsse coleur.

Li microbe pout voyaedjî dins l' sonk, et s' edjîstrer dins èn organe divintrin come li peumon.

Les clås dvintrins ni cåznut ki rålmint des sintomes.

 Damadjes ås organes divintrins 
Å cweraedje des tchås a l' abatwer, i s' prezintnut come des masses di matire froumadjrece, avou des cekes ådvins. Djondant, gn a des efouwés texhous.

Categoreye:Maladeyes des bedots et des gades